Parapucaya

Se systematisk inndeling

Parapucaya er en slekt av biller som hører til familien skarabider (Scarabaeidae). Denne gruppen blir regnet til underfamilien hornbiller (Dynastinae).

Utseende 
Middelsstore, nokså avlange, gulbrune hornbiller. De ligner sterkt på noen grupper av Cyclocephalini, men kan kjennes fra disse på at de har to små knøler ved forkanten av pronotum. Oversiden er knapt synlig punktert, men har ganske tydelig mikroskulptur og er derfor ganske matt.

Levevis 
De voksne billene kommer til lys om natten. For øvrig er svært lite kjent om biologien deres.

Utbredelse 
Slekten er utbredt i det nordvestlige Sør-Amerika, og i Mellom-Amerika nord til Honduras.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Parapucaya Prell, 1934
 Parapucaya amazonica Prell, 1934
 Parapucaya nodicollis (Kirsch, 1873)

Kilder 
 Generic Guide to New World Scarab Beetles - Parapucaya 
 Dynastidae du monde- sjekkliste over artene

Eksterne lenker 
 

Hornbiller
Biller formelt beskrevet i 1934
Dyr formelt beskrevet av Heinrich Bernward Prell